Document ID: 32005D0742

ROZHODNUTIE KOMISIE
z 19. októbra 2005,
ktorým sa mení a dopĺňa rozhodnutie 2003/858/ES, pokiaľ ide o zoznam území, z ktorých je povolený dovoz určitých druhov živých rýb, ich ikier a gamét určených na chovateľské účely v Európskom spoločenstve (ES)
[oznámené pod číslom K(2005) 3964]
(Text s významom pre EHP)
(2005/742/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie vodných živočíchov a výrobkov akvakultúry na trh (1), a najmä na jej článok 19 ods. 1,
keďže:
(1)
V rozhodnutí Komisie 2003/858/ES z 21. novembra 2003 ustanovujúcom veterinárne podmienky a požiadavky na udeľovanie osvedčení na dovozy živých rýb, ich ikier a gamét určených na chovateľské účely a živých rýb pochádzajúcich z akvakultúry a výrobkov z nich určených na ľudskú spotrebu (2) sa ustanovuje zoznam tretích krajín alebo ich častí, z ktorých je povolený dovoz určitých druhov živých rýb, ich ikier a gamét určených na chovateľské účely v Spoločenstve.
(2)
Zaradenie poznámky „iba kapor“ do tabuľky v prílohe I k rozhodnutiu 2003/858/ES viedlo pri uplatňovaní tohto rozhodnutia k rôznym interpretáciám. V záujme zrozumiteľnosti by sa táto poznámka mala z taxonomického pohľadu spresniť, aby sa splnil cieľ tohto rozhodnutia.
(3)
Je tiež vhodné zjednodušiť zobrazenie tabuľky v prílohe I, aby sa predišlo opakovaniu požiadaviek stanovených vo vzorových osvedčeniach.
(4)
Rozhodnutie 2003/858/ES by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha I k rozhodnutiu 2003/858/ES sa nahrádza textom prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 19. októbra 2005

Labels: 3
5
6